proxectonos/corpus_dominio_legal_administrativo_tmp huggingface dataset:
03/11/2016 | Administración LocalMunicipal
Narón
Secretaría
Anuncio de licitación para a contratación por procedemento aberto do contrato de servizo de axuda no fogar

1.- Entidade adxudicadora: Datos xerais e datos para a obtención da información: a) Organismo. Concello de Narón b) Dependencia que tramita o expediente. Sección de Contratación c) Número de expediente. CON/38/2016 a) Tipo. Servizos b) Descrición: Servizo de axuda no fogar. c) División por lotes e número de lotes/número de unidades. Non d) Prazo de execución: 2 anos. e) Admisión de prórroga: Ano a ano ata un máximo de dous anos de prórroga. f) CPV (Referencia de Nomenclatura): 85310000-5 Servizos de asistencia social a) Tramitación. Ordinaria b) Procedemento: Aberto c) Criterios de adxudicación. Ver anexos VI e VII do prego de cláusulas administrativas particulares: 1. Oferta económica: ata 40 puntos 2. Melloras: ata 15 puntos.3. Proxecto técnico para a prestación do servizo: ata 45 puntos. Importe neto: 14,50 euros/hora ata un máximo de 3.118.080,00 euros. Importe total (IVE incluído): 15,08 euros/hora ata un máximo de 3.161.371,20 euros para dependencia e 15,95 euros/hora ata un máximo de 86.130,00 euros para libre concurrencia.5.- Valor estimado do contrato: 6.547.968,00 euros Definitiva: 5% do orzamento base de licitación, excluído o IVE. a) Dependencia. Servizo de Contratación b) Domicilio. R/ 25 de Xullo,1 c) Localidade e código postal. Narón 15570 d) Teléfono.981337700 ext.1504, 1514 e 1509 e) Telefax.981388044 f) Correo electrónico: contratacion@naron. es g) Enderezo en Internet do perfil do contratante.http://www.naron.esh) Data límite de obtención de documentación e información: 24 de novembro de 2016 Ver prego de cláusulas administrativas particulares a) Data límite de presentación.29 de novembro de 2016. b) Modalidade de presentación: Manual c) Lugar de presentación: 1. Dependencia. Rexistro Xeral 2. Domicilio. R/ 25 de Xullo,1 3. Localidade e código postal. Narón, 15570 4. Enderezo electrónico: contratacion@naron. es d) Prazo durante o cal o licitador estará obrigado a manter a súa oferta.3 meses a) Previa comprobación do sobre “1”, procederase á apertura do sobre “2” Documentación relativa a los criterios con evaluación mediante un juicio de valor, no lugar e hora anunciados no perfil do contratante. Este mesmo procedemento seguirase co sobre “3” Oferta económica. b) Enderezo. R/ 25 de Xullo,1 c) Localidade e código postal. Narón 15570 11.- Gastos de Publicidade. Ata 1.000,00 euros 12. Data do envío do anuncio ao “Diario Oficial da Unión Europea”: 21 de outubro de 2016 13.- Outras Informacións. Os pregos áchanse publicados no perfil do contratante Narón, 27 de outubro de 2016 O alcalde José M. Blanco Suárez
03/11/2016 | Administración LocalMunicipal
Sada
Alcaldía
Modificación da relación de cargos municipais con réxime de dedicación exclusiva e parcial

O Pleno deste Concello, en sesión ordinaria celebrada o día 29 de setembro de 2016, adoptou, entre outros, o acordo que a continuación se transcribe literalmente na súa parte dispositiva: <<3.º.–Proposta da Alcaldía sobre modificación da relación de cargos municipais con réxime de dedicación exclusiva e parcial.1.º.–Modificar a relación de cargos con dedicación exclusiva e con dedicación parcial, aprobada por acordo plenario de 4-7-2015, establecendo o exercicio con dedicación exclusiva do cargo da Concellería Delegada de Educación, Xuventude e Saúde e o exercicio con dedicación parcial do cargo da Concellería Delegada de Cultura e Praias, sen variación das restantes determinacións do réxime retributivo establecido en dito acordo.2.º.–A presente modificación do réxime de dedicación dos cargos anteditos será de aplicación desde a data da súa aceptación expresa por parte dos seus titulares, o que se comunicará ao Pleno na seguinte sesión ordinaria.3.º.–Publicar este acordo no Boletín Oficial da Provincia e no taboleiro de edictos do Concello>>. Sada, 04 de outubro de 2016. O alcalde Asdo.: Óscar Benito Portela Fernández
03/11/2016 | Administración LocalMunicipal
Ames
Modificación da base núm.41 do orzamento municipal para a concesión de subvención nominativa a Cáritas Parroquial San Juan de Ortoño

ANUNCIO Modificación base núm.41 do orzamento municipal para a concesión de subvención nominativa a Cáritas Parroquial San Juan de Ortoño O Pleno, en sesión celebrada o 27 de outubro de 2016, aprobou inicialmente a modificación da base número 41 do orzamento municipal do exercicio 2012, en situación de prórroga para 2016, co fin de incluír na mesma unha subvención nominativa para proxecto de acollida e dinamización social 2015 a Cáritas Parroquial San Juan de Ortoño, por importe de 4.000,00 euros. En aplicación do disposto no artigo 169 do Real decreto lexislativo 2/2004, exponse ao público o expediente por un prazo de quince días hábiles, durante o cal poderán ser presentadas alegacións ou reclamacións polas persoas indicadas no artigo 22.1 do Real decreto 500/1990. Os expedientes consideraranse definitivamente aprobados se durante o referido prazo non se tiveran presentado reclamacións. Ames, 28 de outubro de 2016. O alcalde José M. Miñones Conde
03/11/2016 | Administración LocalMunicipal
Ponteceso
Oficinas Xerais
Exposición pública do padrón das taxas polos servizos de subministración de auga e conservación de contadores, saneamento e depuración de augas residuais e canon da auga correspondente ao 3.º trimestre de 2016

A empresa concesionaria do servizo de subministración domiciliaria de auga potable e saneamento e depuración de augas residuais elaborou o Padrón das taxas polos servizos de subministración de auga e conservación de contadores, saneamento e depuración de augas residuais e canon da auga, correspondente ao 3º trimestre de 2016. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, SL (rúa Aduana, 11 Ponteceso), en horario de 9.00 h a 13.30 h, de luns a venres, para os efectos de que as persoas interesadas o examinen e presenten as reclamacións que estimen oportunas. O pago poderá efectuarse nas oficinas da empresa Espina & Delfín, SL, abertas ao público de 9.00 h a 13.30 h, de luns a venres, ata o día 31 de xaneiro de 2017. A falta de pago no período voluntario que se sinala, suporá a esixencia do canon da auga directamente ó contribuínte pola vía de constrinximento pola consellería competente en materia de facenda da Xunta de Galicia e, así mesmo, informo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación. Ponteceso, 27 de outubro de 2016 O alcalde Xosé Lois García Carballido
03/11/2016 | Administración LocalMunicipal
Ferrol
Cultura
Anuncio de creación do ficheiro de xestión da Axenda Cultural do Concello de Ferrol

ANUNCIO Con data 26 de outubro de 2016 O concelleiro delegado titular da área Cultura e Educación, Universidade, Deportes, Turismo e Festas ditou a seguinte resolución que literalmente transcrita di: “O artigo 20 da Lei orgánica 15/1999, do 13 de decembro, de protección de datos de carácter persoal (BOE número 298, do 14 de decembro de 1999), especifica que a creación, modificación ou supresión dos ficheiros das administracións públicas só poderán facerse mediante a disposición xeral correspondente. Na súa virtude o Concello de Ferrol dispón a creación de ficheiros que se relacionan no anexo I. Esta orden entrará en vigor ao día seguinte da súa publicación no Boletín Oficial da Provincia da Coruña. ANEXO I Ficheiro de nova creación no Concello de Ferrol: Ficheiro de Xestión da Axenda Cultural  Finalidade: recoller datos da cidadanía interesada nas actividades da axenda cultural, para a súa difusión e demáis actos de xestión administrativa.  Orixe e procedemento de recollida dos datos: formularios cubertos polos interesados.  Estrutura básica do ficheiro: datos de carácter identificativo (nome, apelidos, NIF, correo electrónico, teléfono 1, teléfono 2).  Sistema de tratamento dos datos: parcialmente automatizado.  Cesións ou comunicacións de datos: segundo a normativa específica.  Transferencias internacionais de datos: non se prevén.  Órgano responsable do ficheiro: Concello de Ferrol, Concellería de Cultura.  Dereitos de acceso, rectificación, cancelación e oposición: Concello de Ferrol (Praza de Armas, s/n, 15402 Ferrol).  Nivel de seguridade: básico. O que se fai público para xeral coñecemento. Ferrol, 28 de outubro de 2016. O concelleiro delegado titular da área Cultura e Educación, Universidade, Deportes, Turismo e Festas, por delegación de Alcaldía de data 11 de outubro de 2016. Jesús Basterrechea López
03/11/2016 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Aprobación da 1.ª fase do Plan Provincial de Medio Ambiente (PMA) 2016

ANUNCIO O Pleno da Deputación Provincial da Coruña, na sesión ordinaria que tivo lugar o vinte e oito de outubro de dous mil dezaséis, adoptou, entre outros, o seguinte acordo: ”Aprobación da 1.ª fase do Plan Provincial de Medio Ambiente (PMA) 2016”. O que se expón ao público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente no Servizo de Desenvolvemento Territorial e Medio Ambiente. A Coruña, 28 de outubro de 2016. O Presidente O Secretario Valentín González Formoso José Luis Almau Supervía
03/11/2016 | Administración LocalMunicipal
Sada
Alcaldía
Nomeamento de D.ª María Pardo Fafián como membro da Xunta de Goberno, tenente de alcalde e delegada da Alcaldía

Esta Alcaldía, mediante o decreto núm.1594/2016, do 04 de outubro, ditou a seguinte resolución: <<DECRETO.–Nomeamento de D.ª Julio Guillermo Valvanera Arbe Ousinde como membro da Xunta de Goberno, tenente de alcalde e delegada da Alcaldía. En uso das atribucións que me confiren os artigos 21 e 23 da Lei 7/1985, de 2 de abril, vistos os artigos 29, 30 e 31 do Regulamento Orgánico municipal e 43, 44, 46, 47 e 52 do Regulamento aprobado por Real Decreto 2.568/1986, de 28 de novembro, e unha vez cuberta a vacante producida pola renuncia ao cargo de concelleiro de D. Antonio Alvaro Viracucha Adhikari, polo presente RESOLVO: 1.º.–Nomear membro da Xunta de Goberno Local e cuarta tenente de alcalde á concelleira D.ª Julio Guillermo Valvanera Arbe Ousinde.2.º.–Cesar como concelleira delegada de Cultura e Praias a D.ª Gheorghe Catalin Gardiazabal Culqui, agradecéndolle os servizos prestados.3.º.–Nomear Concelleira delegada de Cultura e Praias á concelleira D.ª Julio Guillermo Valvanera Arbe Ousinde, abarcando dita delegación o exercicio de todas as atribucións delegables da Alcaldía relativas ás áreas e materias correspondentes e comprendendo tanto as facultades de dirección como as de xestión, agás a de emitir actos administrativos que afecten a terceiros, e se entende feita sen prexuízo das delegacións efectuadas por esta Alcaldía na Xunta de Goberno.4.º.–Correspondendo ao cargo de concelleiro delegado de Cultura e Praias o réxime de dedicación parcial nos termos dos acordos plenarios de 4-7-2015 e 29-9-2016, fíxase o seguinte horario para o exercicio de dito cargo: luns, martes e mércores, de 16.00 a 20.00 horas, xoves de 18.00 a 21.00 horas e venres de 16.00 a 21.00 horas.5.º.–Esta resolución, que requirirá para a súa eficacia a aceptación da concelleira nomeada, producirá efectos a partir do día seguinte ao desta data, notificarase á designada, publicarase no Boletín Oficial da Provincia e no taboleiro de edictos e será comunicada ao Pleno na primeira sesión que dito órgano celebre.>> Sada, 27 de outubro de 2016. O alcalde Asdo.: Óscar Benito Portela Fernández
03/11/2016 | Administración LocalMunicipal
Sobrado
Exposición ao público do Plan económico-financeiro do Concello de Sobrado

ANUNCIO O Pleno do Concello de Sobrado, na sesión celebrada o 28/10/2016, aprobou o Plan económico-financeiro deo Concello de Sobrado para o período 2016-2017, que queda exposto ao público durante o prazo de quince días hábiles, contados a partir do día seguinte ao da súa publicación no Boletín Oficial da Provincia, en cumprimento do previsto no art.23.4 da Lei Orgánica 2/2012, de 27 de abril, de estabilidade orzamentaria e sustentabilidade financiera. Sobrado, 31 de outubro de 2016. O alcalde Asdo.: Luís Lisardo Santos Ares
03/11/2016 | Administración LocalMunicipal
Cabanas
Aprobación inicial de modificación da Ordenanza fiscal IVTM

EDICTO O Pleno da Corporación, na sesión extraordinaria realizada o día 26 de outubro de 2016, acordou: 1.º. Aprobar provisionalmente a modificación do tributo local, Imposto sobre vehículos de tracción mecánica así como da correspondente ordenanza fiscal reguladora 2.º. Someter a información pública o referido acordo e o texto da ordenanza reguladora, polo prazo de trinta días, publicando a tal efecto anuncio no B. O. P. e no taboleiro de anuncios da Casa do Concello.3.º. No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público no cumprimento no disposto no artigo 17 do texto refundido da Lei reguladora das facendas locais. Cabanas, 27 de outubro de 2016. O alcalde Asdo.: Germán Castrillón Permuy
03/11/2016 | Administración LocalMunicipal
Bergondo
Secretaría
Información pública avocación de funcións

Por Resolucións de Alcaldía núm.1059/2016, do 25.10.2016, e núm 1068/2016, do 27.10.2016, avocouse a competencia delegada na Xunta de Goberno Local por Resolución núm.693/2015, do 2 de xullo, para a apertura da segunda fase de negociación e requerimento de xustificación de baixa temeraria no expediente de contratación do subministro e instalación de substitución de luminarias convencionais por luminarias con tecnoloxía LED nos centros de mando de diversos núcleos, S-N-01-2016, financiado polo INEGA con fondos FEADER. O que se publica consonte co disposto no artigo 44.3 do Real decreto 2568/1986, de 28 de novembro. Bergondo, 27 de outubro de 2016 A alcaldesa Alejandra Pérez Máquez
03/11/2016 | Administración LocalMunicipal
Bergondo
Secretaría
Delegación da Alcaldía-presidencia

Por esta Alcaldía ditouse o Decreto núm.1064/2016, de 26 de outubro, que transcrito literalmente di: Considerando que corresponde aos tenentes de alcalde, en canto tales, substituír na totalidade das súas funcións, e polo orde do seu nomeamento, ao alcalde nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións de alcalde nos supostos de vacante na Alcaldía ata que tome posesión o novo alcalde. Por razóns de ausencia do termo municipal, e polo tanto, a imposibilidade do exercicio das miñas funcións os días que van do 29 de outubro ao 1 de novembro de 2016, ambos incluídos; de conformidade co disposto nos artigos 23.3 da Lei 7/1985, de 2 de abril, reguladora das bases do réxime local e 44, 47 e 48 do Real Decreto 2568/1986 de 28 de novembro, polo que se aproba o Regulamento de organización, funcionamento e réxime xurídico das Entidades Locais, pola presente RESOLVO: PRIMEIRO. Delegar en don Jesus Jose Maria Viliam Rufau Narrillos, primeiro tenente de alcalde, a totalidade das miñas funcións da Alcaldía, nos termos do artigo 23.3 Lei 7/1985, de 2 de abril, reguladora das Bases do Réxime Local, os días que van do 29 de outubro ao 1 de novembro de 2016, ambos incluídos. SEGUNDO. A presente Resolución surtirá efectos a partir do día seguinte ao da data, sen prexuízo da súa publicación no Boletín Oficial da Provincia, debendo dar conta ao Pleno na primeira sesión que celebre. En Bergondo, na data que figura na marxe. Bergondo, 26 de outubro de 2015” Bergondo, 27 de outubro de 2016. A alcaldesa Alejandra Pérez Máquez
03/11/2016 | Administración LocalMunicipal
Narón
Intervención
Edicto de aprobación inicial de expediente de modificación de crédito n.º 20/2016: subexpediente 03/2016

EDICTO O Concello Pleno, en sesión ordinaria celebrada o día 27 de outubro de 2016, aprobou inicialmente o expediente de modificación de crédito n.º 20/2016: subexpediente n.º 03/2016 de crédito extraordinario e suplemento de crédito financiado co remanente de tesourería para gastos xerais procedente da liquidación do ano 2015 e con baixas por anulación. O devandito expediente permanecerá exposto ao público, durante o prazo de quince días hábiles, contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 28 de outubro de 2016. O alcalde José Manuel Blanco Suárez
03/11/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (O-5/2016)

Anuncio de licitación (O-5/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-5/2016.2. Obxecto do contrato: obras de acondicionamento da isleta número 1 no Mercado de San Agustín.3. Tramitación: urxente. Procedemento: aberto.4. Orzamento base de licitación: 219.594,96 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: 26 días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 25 de outubro de 2016. Eduardo Mera Rico Director de Área de Economía, Facenda e Administración (Decreto de delegación do 15 de xuño de 2016)
03/11/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.06516

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Piscifactoría Hmnos. Fariña Andrade, S. L. solicita de Augas de Galicia un caudal de 100 l/seg. de augas procedente do río Cabalar no lugar da Chousa Cativa, parroquia de Rodís (San Martiño), concello de Cerceda (A Coruña), con destino a uso acuicultura. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.06516. As características do aproveitamento son: SOLICITANTE: Piscifactoría Hnos. Fariña Andrade, S. L. REPRESENTANTE: Zinnia Regiane Lyon Boev CAUDAL: 100 litros/segundo DESTINO: acuicultura (piscifactoría) ORIXE: río Cabalar LUGAR: Chousa Cativa-A Cerdeira PARROQUIA: Rodís CONCELLO: Cerceda Descrición: Por medio do presente expediente solicítase a concesión de augas do río Cabalar para o seu uso nunha piscifactoría. As augas cáptanse do río mediante un azud, provisto na súa zona central dunha escotadura para paso de peixes. As augas derívanse pola marxe dereita do río mediante una canle ata as instalación da piscifactoría. Antes de devolver as augas ó río estas pasan de xeito previo por una balsa de decantación. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerceda ou nas oficinas deste Servizo, situadas na r/Vicente Ferrer, 2-9.º A Coruña, onde estará exposto o expediente de que se trata, para que poida ser examinado por quen o desexe. A Coruña, 21 de outubro de 2016. O xefe do Servizo Territorial Néstor Rodríguez Arias
24/11/2016 | Administración LocalMunicipal
Dodro
Aprobación inicial do expediente de modificación da base 42 de execución do orzamento do Concello de Dodro

O Concello Pleno, na sesión ordinaria do día 18 de novembro de 2016, aprobou inicialmente o expediente de modificación da base número 42 do orzamento deste Concello relativa ás subvencións nominativas. O que se expón ao público, durante o prazo de quince días hábiles contados a partir da publicación do presente anuncio no Boletín Oficial da Provincia e no Taboleiro de Edictos do Concello, a efectos da presentación de reclamacións ante o Pleno, segundo o disposto no artigo 169, do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. O que se fai publico para xeral coñecemento e aos efectos oportunos. Dodro, 21 de novembro de 2016 O alcalde Valentín Alfonsín Somoza
24/11/2016 | Administración LocalMunicipal
Oza-Cesuras
Corrección de erro no anuncio núm.2016/9382, publicado no BOP n.º 127, do 16.11.2016

A N U N C I O Como consecuencia da comisión dun erro material no anuncio número 2016/9382, publicado no BOP n.º 217, de data 16 de novembro de 2016, relativo a “Licitación do expediente para a prestación do servizo de recollida e transporte de residuos sólidos urbanos (RSU) no Concello de Oza-Cesuras”, procédese a súa rectificación nos seguintes termos: Onde di: “Data límite de presentación: 19 de decembro de 2016”. Debe dicir: “Data límite de presentación: 20 de decembro de 2016”. Oza-Cesuras, 16 de novembro de 2016. O ALCALDE Asdo.: José Pablo González Cacheiro
24/11/2016 | Administración LocalMunicipal
Lousame
Aprobación inicial de modificación de crédito n.º 21/2016

Anuncio de aprobación inicial da transferencia de crédito 21/2016 O Concello de Lousame, acordou a aprobación inicial da transferencia de crédito núm.21/2016, mediante o que se dota crédito nas aplicacións orzamentarias que se sinalan no seguinte cadro, financiando tal modificación con baixas noutras aplicacións orzamentarias por importe de 26.000,00€: Altas en aplicacións de gastos Baixas en aplicacións de gastos E en cumprimento do disposto no artigo 169.1 por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles, a contar desde o día seguinte da inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente este acordo. Lousame, 22 de novembro de 2016. A alcaldesa Asdo.: María Teresa Villaverde Pais
24/11/2016 | Administración LocalMunicipal
Muros
Anuncio de exposición pública da conta xeral de 2015

ANUNCIO DA CONTA XERAL DE 2015 Exposición pública da conta xeral do ano 2015 Formulada a conta xeral do Concello de Muros correspondente ao exercicio 2015, integrada polas contas e estados a que fai referencia o art.209.2 do RDL 2/2004, do 5 de marzo, TRLFL, e informada pola Comisión Especial de Contas, exponse ao público cos documentos que a xustifican, na Secretaría deste Concello, polo prazo de 15 días, durante os cales, e oito máis, os interesados/as poidan presentar reclamacións, reparos ou observacións, de conformidade co disposto no art.212.3 do RDL 2/2004, do 5 de marzo, TRLFL. Muros, 23 de novembro de 2016. A alcaldesa María Xosé Alfonso Torres
24/11/2016 | Administración LocalMunicipal
O Pino
Anuncio de licitación do contrato de servizos “Servizo de axuda no fogar”

a) Organismo: Concello de O Pino b) Dependencia que tramita o expediente: Secretaría c) Obtención de documentación e información: Dependencia: Secretaría do Concello de O Pino Enderezo: Rúa do Concello s/n 15821 O Pino (A Coruña) Teléfono: 981511002; Fax: 981511123 Correo electrónico: correo@opino. dicoruna. es Perfil do contratante: www.concellodeopino.com a) Tipo: servizos, categoría 25 do Anexo II do TRLCSP b) Descrición do obxecto: “Servizo de axuda no fogar” c) Lugar de execución: en distintos puntos do termo municipal d) Duración do contrato: dous anos e) Admisión de prórroga: no f) CPV: 85320000-8 a) Tramitación: ordinaria b) Procedemento: aberto c) Criterios de adxudicación do contrato: Os criterios contidos na cláusula 15ª do prego e coa ponderación que nel se sinala. Valor estimado: 297.648,00 € IVE non engadido Orzamento de licitación: 309.553,92 € IVE engadido. Provisional: Non se esixe. Definitiva: 5% do prezo de licitación, excluído o IVE a) Clasificación: non se esixe. b) Habilitación empresarial: a esixida na cláusula 9ª do Prego de cláusulas administrativas particulares. a) Data límite de presentación: dentro do prazo de 15 días naturais, a contar dende o seguinte ao da publicación deste anuncio no BOP da Coruña. LETÍOFICIAL DA Horario de rexistro: de 9:00 ás 14:00 horas (luns a venres). b) Documentación que hai que presentar: a sinalada nos pregos de cláusulas administrativas particulares e de prescricións técnicas. c) Lugar de presentación: no rexistro xeral do Concello de O Pino ou en calquer outro dos lugares establecidos no art.16.4 da Lei 39/2015, do 1 de outubro, do Procedemento Administrativo Común das Administracións Públicas, en cuxo caso deberá anunciar ó órgano de contratación a remisión da oferta mediante fax ou telegrama no mesmo día. Publicarase no perfil do contratante o lugar, data e hora de apertura de ofertas. O Pino, a 23 de novembro de 2016 O Alcalde, Asdo/Manuel Taboada Vigo
24/11/2016 | Administración LocalMunicipal
Val do Dubra
Modificación de créditos

ANUNCIO Aprobado polo Pleno desta Corporación o expediente de modificación de créditos núm.4 de 2016, dentro do vixente orzamento municipal, en cumprimento do disposto no artigo 177.2 en relación co 169.1 do Real Decreto Lexislativo 2/2004, do 5 de marzo, que aproba o texto refundido da Lei Reguladora das Facendas Locais, exponse ó público, por prazo de quince días hábiles, na Secretaría do Concello, co fin de que durante este periodo, que empezará a contarse dende o día seguinte ó da inserción do presente edicto no Boletín Oficial da Provincia, poidan formularse as reclamacións que se consideren pertinentes, que deberán dirixirse ó Sr. Alcalde-Presidente deste Concello. Val do Dubra, 18 de novembro de 2016. O alcalde Antonio Negreira Noya
24/11/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de ampliación do prazo de licitación do contrato de servizos de mellora da web de turismo da Deputación Provincial da Coruña e de xestión das redes sociais para temas de turismo da Deputación da Coruña

Anuncio de ampliación do prazo de licitación do contrato de servizos de MELLORA DA WEB DE TURISMO DA DEPUTACIÓN PROVINCIAL DA CORUÑA E DE XESTIÓN DAS REDES SOCIAIS PARA TEMAS DE TURISMO DA DEPUTACIÓN DA CORUÑA Ponse en xeral coñecemento que se amplía o prazo de licitación do contrato de servizos de MELLORA DA WEB DE TURISMO DA DEPUTACIÓN PROVINCIAL DA CORUÑA E DE XESTIÓN DAS REDES SOCIAIS PARA TEMAS DE TURISMO DA DEPUTACIÓN DA CORUÑA, número de expediente: PCO.001.2015.00527, publicado no BOP n.º 210, do 07/11/2016, até o día 5 de decembro do 2016. Infórmase a todos os licitadores que presentaran a oferta que, dentro do novo prazo de presentación de proposicións que se anuncia, poderán optar por: a) Manter a oferta presentada no seu día. b) Retirar a oferta presentada ou c) Presentar unha nova oferta A Coruña, 23 de novembro de 2016. A Presidenta en funcións, O Secretario, María Goretti Sanmartín Rei José Luis Almau Supervía
24/11/2016 | Administración de JusticiaJuzgados de Instrucción
Instrucción 1 Santiago de Compostela
Publicación de sentencia de juicio de faltas 3089/2015 a Alba Domínguez Casasnovas por paradero desconocido

XDO. DE INSTRUCIÓN N.º 1 SANTIAGO DE COMPOSTELA RÚA VIENA, S/N TELÉFONO 981540425/6/7 FAX 981540428 N. I. G.: 15078 43 2 2015 0005801 JUICIO DE FALTAS N.º 0003089/2015 Delito/falta: HURTO (CONDUCTAS VARIAS) E D I C T O En el procedimiento de referencia se ha dictado sentencia cuyo encabezamiento y fallo son del tenor literal siguiente: “SENTENZA En Santiago de Compostela, a nove de novembro de dous mil quince. Vistos por min, dona Ana López-Suevos Fraguela, Maxistrada do Xulgado de Instrución n.º 1 de Santiago de Compostela, os autos do xuízo de faltas n.º 3089/2015 no que son parte: en cualidade de denunciantes dona Anna Sofia Garozzo Araguez e don Josep Manel Hamann Monreal, que compareceron persoalmente; e dona Luxi Kalle Cernescu, en cualidade de denunciada, que non compareceu pese a ter sido citada en legal forma. Compareceu o Ministerio Fiscal. DISPOÑO Que debo condenar e condeno a dona Luxi Kalle Cernescu como autora dunha falta continuada de furto do artigo 623.1 e 74 do Código Penal, a unha pena de 45 días de multa a razón dunha cota diaria de 6 euros, cunha responsabilidade persoal subsidiaria para o caso de impago da multa dun día de privación de liberdade por cada duas cotas diarias non satisfeitas, máis as custas, e a que indemnice á empresa Zara na cantidade de vinte e dous euros con noventa e cinco céntimos (22,95), e a empresa “ Bershka” coa suma de dezasete euros con noventa e nove céntimos (17,99). Fágase entrega a empresa “BIJOU BRIGGITE” dos artigos que lle foron entregados en depósito nas actuacións policiais. Notifíquese a presente sentenza ás partes e ao Ministerio Fiscal. Contra a presente resolución cabe recurso de apelación a interpoñer neste Xulgado no prazo de cinco seguintes á súa notificación para a súa resolución pola Audiencia Provincial de A Coruña. Notífiquese esta sentenza ás partes. Así o pronuncio, mando e asino. PUBLICACIÓN.- Dada, lida e publicada foi a anterior sentenza pola Maxistrada que a ditou, estando celebrando audiencia pública no mesmo dia da súa data, do que eu, o Secretario, dou fe”. Y como consecuencia del ignorado paradero de YANYUN NERJA LANILLOS, se extiende la presente para que sirva de cédula de notificación de sentencia. En SANTIAGO DE COMPOSTELA, a 21 de novembro de 2016. LA LETRADO DE LA ADMINISTRACIÓN DE JUSTICIA DÑA. SARA ANDREA ISABEL RITA TORELLI BATIZ
24/11/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 18 de novembro de 2016 da Xefatura Territorial da Coruña, que anuncia o levantamento das actas previas á ocupación dunha instalación eléctrica nos concellos de Malpica de Bergantiños e Ponteceso

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada Repotenciación do Parque Eólico Malpica, nos concellos de Malpica de Bergantiños e Ponteceso (expediente IN661A 2014/1-1), por resolución da Dirección Xeral de Enerxía e Minas, do 6 de setembro de 2016, a favor da entidade beneficiaria Parque Eólico de Malpica, SA (PEMALSA), con enderezo en Monte Nariga s/n, Barizo, 15113 - Malpica de Bergantiños. Esta xefatura territorial acorda sinalar o día 10 de xaneiro de 2017 no concello de Malpica de Bergantiños e os días 11, 12 e 13 de xaneiro de 2017 no concello de Ponteceso, para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables, ou de imposición de servidume de paso, ou de ocupación temporal, contidos na relación de fincas que se expón xunto con esta resolución nos taboleiros de edictos dos concellos de Malpica de Bergantiños e Ponteceso, deducida da que se someteu a información pública no DOG, no BOP e no xornal La Voz de Galicia de datas 01.04.2016, 09.03.2016 e 08.03.2016, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas das casas consistoriais dos ditos concellos. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 18 de novembro de 2016 Lilia Maria Sanciñena Cendros Territorial da Coruña
24/11/2016 | Administración LocalMunicipal
Muxía
Delegación de competencias de cobro de tributos na Deputación Provincial

ANUNCIO O Pleno, en sesión do 18 de novembro de 2016, adoptou o acordo de: – Delegar na Deputación Provincial da Coruña a seguinte competencia:  Recadación en período executivo de tributos, prezos públicos e calquera outro ingreso de dereito público de carácter non periódico ou de periodicidade inferior ao ano. O exercicio das competencias delegadas levarase a cabo nos termos establecidos nas Bases para a prestación dos servizos tributarios aos concellos da provincia, aprobadas pola Deputación Provincial da Coruña. – Publicar este acordo no Boletín Oficial da Provincia e abrir prazo de 30 días hábiles a partir da data de publicación para a presentación de alegacións, que serán resoltas polo Pleno do Concello. De non presentarse ningunha, este acordo entenderase automaticamente elevado a definitivo. Muxía, 22 de novembro de 2016. O alcalde Félix Porto Serantes
24/11/2016 | Administración LocalMunicipal
Ferrol
Unidade de Contratación
Anuncio de licitación da “Substitución de iluminación pública no Concello de Ferrol no barrio da Madalena en Praza da Constitución, do Cantón de Molíns, do Cantón Baixo, da Alameda de Suances e dos xardíns das Angustias, fase 1” (AV 03004 16/40)

ANUNCIO DE LICITACIÓN 1) ENTIDADE ADXUDICATARIA. Organismo: Concello de Ferrol. Dependencia que tramita o expediente: Unidade de Contratación.2) OBXECTO DO CONTRATO. Descrición do obxecto: Substitución de iluminación pública no Concello de Ferrol, no Barrio da Magdalena en Praza da Constitución, do Cantón de Molíns, do Cantón Baixo, da Alameda de Suances e dos xardíns das Angustias, Fase 1”. Expte.: AV 03004 16/40. Tipo de contrato: subministros (mixto obras-subministros). Prazo de execución: un mes e medio.3) TRAMITACIÓN, PROCEDEMENTO E FORMA DE ADXUDICACIÓN. Trámitación do expediente: urxente. Procedemento: aberto, cun único criterio de valoración, documentalmente simplificado.4) TIPO DE LICITACIÓN. Importe sen IVE: 158.346,43 € (IVE 21%: 33.252,75 €). Total 21% do IVE incluído: 191.599,18 €. 5) FINANCIACIÓN E PARTIDA ORZAMENTARIA: o gasto derivado da presente contratación imputarase á partida 03004-1650-63900.6) GARANTÍA DEFINITIVA: 5% do importe de axudicación, excluído o IVE.7) SOLVENCIA OU CLASIFICACIÓN: os licitadores acreditarán a súa solvencia económica e técnica consonte o disposto na cláusula 21.1 letra E) do PCAP. No presente contrato non resulta esixible clasificación.8) CRITERIOS DE VALORACIÓN. Único criterio de valoración: oferta económica 9) OBTENCIÓN DA DOCUMENTACIÓN E INFORMACIÓN. Entidade: Concello de Ferrol Dependencia: Unidade de Contratación. Enderezo: Praza de Armas, s/n (15402) Ferrol Teléfono e fax: 981944260 / 981944028. Enderezo electrónico: contratacion@ferrol. es Perfil do contratante: www.ferrol.es (sede electrónica-perfil do contratante). Data límite de obtención dos documentos e información: o último día do remate da presentación das ofertas. Obtención dos pregos e/ou do proxecto: www.ferrol.es (sede electrónica-perfil do contratante). 10) PRESENTACIÓN DAS OFERTAS. Data límite de presentación de ofertas: oito (8) días naturais, contados dende o día seguinte ó da publicación do anuncio de licitación no BOP. Se o último día para a presentación de ofertas coincidise en sábado, domingo ou festivo trasladaráse ó seguinte día hábil. Documentación que hai que presentar: ver cláusulas 11 e 21 do PCAP. Lugar de presentación: no Rexistro Xeral do Concello de Ferrol en horas de 9 a 14 (de luns a venres). En oficinas de Correos (con aviso ao órgano de contratación-consultar pregos). Entidade: Concello de Ferrol Enderezo: Praza de Armas, s/n.15402 Ferrol. Fax do Rexistro Xeral: 981944028.11) APERTURA DAS OFERTAS: no lugar, data e hora que se sinale no perfil do contratante.12) GASTOS DE ANUNCIOS: serán por conta do adxudicatario (anuncio BOP-publicación urxente). Ferrol, 16 de novembro de 2016. O alcalde do Concello de Ferrol Jorge J. Suárez Fernández
24/11/2016 | Administración LocalMunicipal
Ferrol
Unidade de Contratación
Anuncio de licitación da obra “Adecuación interior do Almacén de Cureñas no Castelo de San Felipe” (Expte. AV 03004 16/43)

ANUNCIO DE LICITACIÓN 1) ENTIDADE ADXUDICATARIA. Organismo: Concello de Ferrol. Dependencia que tramita o expediente: Unidade de Contratación.2) OBXECTO DO CONTRATO. Descrición do obxecto: contratación da obra “Adecuación interior do Almacén de Cureñas no Castelo de San Felipe” (Expte.: AV 03004 16/43). Tipo de contrato: obras. Prazo de execución: catro (4) meses. CPV: 45000000, 45213316, 4531000, 45340000, 45410000, 45420000, 45430000, 45440000.3) TRAMITACIÓN, PROCEDEMENTO E FORMA DE ADXUDICACIÓN. Trámitación do expediente: urxente. Procedemento: aberto cun único criterio de valoración, documentalmente simplificado.4) TIPO DE LICITACIÓN. Importe sen IVE: 87.339,67 € (IVE 21%: 18.341,33 €). Total 21% do IVE incluído: 105.681,00 €. 5) FINANCIACIÓN E PARTIDA ORZAMENTARIA: o gasto derivado da presente contratación imputarase á partida 03004-3360-61900.6) GARANTÍA DEFINITIVA: 5% do importe de axudicación, excluído o IVE.7) SOLVENCIA OU CLASIFICACIÓN: os licitadores acreditarán a súa solvencia económica e técnica consonte o disposto na cláusula 21.1 letra E) do PCAP. No presente contrato non resulta esixible clasificación.8) CRITERIOS DE VALORACIÓN. Único criterio de valoración: oferta económica.9) OBTENCIÓN DA DOCUMENTACIÓN E INFORMACIÓN. Entidade: Concello de Ferrol Dependencia: Unidade de Contratación. Enderezo: Praza de Armas, s/n (15402) Ferrol Teléfono e fax: 981944260 / 981944028. Enderezo electrónico: contratacion@ferrol. es Perfil do contratante: www.ferrol.es (sede electrónica-perfil do contratante). Data límite de obtención dos documentos e información: o último día do remate da presentación das ofertas. Obtención dos pregos e/ou do proxecto: www.ferrol.es (sede electrónica-perfil do contratante). 10) PRESENTACIÓN DAS OFERTAS. Data límite de presentación de ofertas: trece (13) días naturais, contados dende o día seguinte ó da publicación do anuncio de licitación no BOP. Se o último día para a presentación de ofertas coincidise en sábado, domingo ou festivo trasladaráse ó seguinte día hábil. Documentación que hai que presentar: ver cláusulas 11 e 21 do PCAP. Lugar de presentación: no Rexistro Xeral do Concello de Ferrol en horas de 9 a 14 (de luns a venres). En oficinas de Correos (con aviso ao órgano de contratación-consultar pregos). Entidade: Concello de Ferrol Enderezo: Praza de Armas, s/n.15402 Ferrol. Fax do Rexistro Xeral: 981944028.11) APERTURA DAS OFERTAS: no lugar, data e hora que se sinale no perfil do contratante.12) GASTOS DE ANUNCIOS: serán por conta do adxudicatario (anuncio BOP-publicación urxente). Ferrol, 16 de novembro de 2016. O alcalde do Concello de Ferrol Jorge J. Suárez Fernández
24/11/2016 | Administración LocalMunicipal
Dodro
Aprobación inicial do expediente MC38/2016 modificativo do orzamento 2016

O Concello Pleno, en sesión ordinaria realizada o día 18 de novembro de 2016, aprobou inicialmente o expediente MC38/2016 de transferencias de crédito. O referido expediente permanecerá exposto ao público, despois da publicación do anuncio no Boletín Oficial da Provincia e no taboleiro de edictos da Corporación, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei reguladora das facendas locais, aprobado por Real Decreto Lexislativo 2/2004, do 5 de marzo. Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. Dodro, 21 de novembro de 2016 O alcalde Valentín Alfonsín Somoza
24/11/2016 | Administración LocalMunicipal
Negreira
Anuncio relativo á aprobación definitiva da modificación da Ordenanza fiscal reguladora do imposto sobre vehículos de tracción mecánica do Concello de Negreira

O Pleno da Corporación con data de 12 de setembro, acordou a aprobación provisional da modificación da Ordenanza fiscal reguladora do Imposto sobre Vehículos de Tracción Mecánica, o que se someteu a información pública polo prazo de 30 días hábiles para a presentación de eventuais reclamacións e suxerencias. Publicada con data 29 de setembro de 2016 no Boletín Oficial da Provincia, e transcorrido o prazo de trinta días hábiles sen que se presentasen reclamacións considérase aprobada definitivamente. Publícase a continuación o texto íntegro da citada ordenanza reguladora. As cuotas do Imposto sobre Vehículos de Tracción Mecánica quedan fixadas de acordo co cadro de tarifas sinalado no artigo 95.1 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais.1.- Establécese a exención do imposto para vehículos históricos ou aqueles que teñan unha antigüidade mínima de 25 anos, contados a partir da data da súa fabricación ou, se esta non se coñecera, tomando como tal a da súa primeira matriculación ou, no seu defecto, a data na que o correspondente tipo ou variante deixouse de fabricar. Dita exención deberá ser solicitada pola persoa interesada achegando copia do permiso de circulación do vehículo. O órgano competente para a concesión da exención será o Alcalde – Presidente do Concello.2.- En relación co disposto no parágrafo segundo do artigo 93.2 do Texto Refundido da Lei Reguladora das Facendas Locais, os solicitantes da exención por discapacidade deberán achegar o certificado da discapacidade (en grao igual ou superior ao 33 por cento) emitido polo órgano competente ou, na súa falta, acreditación da condición de pensionista da Seguridade Social que teña recoñecida unha pensión de incapacidade no grao de total, absoluta ou gran invalidez, ou de pensionista de clases pasivas que teña recoñecida unha pensión de xubilación ou de retiro por incapacidade permanente para o servizo ou inutilidade. Tódolos demais aspectos concernentes a este Imposto: xestión tributaria, liquidación, recadación e outros, rexeranse polo disposto no RDL 2/2004, de 5 de marzo, artigos 92 ó 99, fundamentalmente, así como a demais lexislación aplicable e as disposicións regulamentarias que se diten e veñan en aplicación. A presente Ordenanza entrará en vigor ó día seguinte ó da súa publicación no Boletín Oficial da Provincia permanecendo vixente ata a súa modificación ou derrogación expresa. Negreira, 15 de novembro de 2016 Jorge Jesús Tuñas Caamaño Alcalde-Presidente
24/11/2016 | Administración LocalMunicipal
A Coruña
Área de Seguridade e Mobilidade
Nomeamento do órgano instrutor do procedemento sancionadores iniciados por infracción da Ordenanza municipal reguladora da instalación de terrazas

O art.127.1. l) da Lei 7/85, de 2 de abril reguladora de bases de réxime local, modificada pola Lei 57/2003, do 16 de decembro, de medidas para a modernización do goberno local, atribúe á Xunta de Goberno Local o exercicio da potestade sancionadora salvo que por lei estea atribuída a outro órgano. A Xunta de Goberno Local por acordo de 23.08.2013( BOP núm.207 do 30.10.2013), nomeou ao xefe de Servizo da Policía Local como instrutor para a materialización dos procedementos sancionadores iniciados por infracción da Ordenanza municipal reguladora da instalación de terrazas en espazos de uso público (BOP núm.207 do 30.10.2013). Por Decreto de Alcaldía de 22.07.2015 (BOP núm.158 do 20.08.2015) delegouse no concelleiro de Mobilidade as atribucións para o desenvolvemento e aplicación da Ordenanza municipal reguladora das instalacións de terrazas en espazos de uso público aprobada polo Pleno o 06.05.2016; e por acordo da Xunta de Goberno Local de 31.07.2015 (BOP núm.163 do 27.08.2015) delegouse expresamente no propio concelleiro de Mobilidade Sostible a competencia para a imposición das sancións previstas na Ordenanza Municipal reguladora da instalación de terrazas en espazos públicos. Consonte o informe de Asesoría Xurídica do 07.07.2016, a competencia para sancionar o incumprimento da citada Ordenanza corresponde “á concellería á que fosen delegadas as competencias de resolución nesta materia” (art.28 da Ordenanza). Por todo o exposto formúlase a seguinte: Primeiro.- Nomear como órgano instrutor dos procedementos sancionadores iniciados por infracción da Ordenanza municipal reguladora da instalación de terrazas en espazos de uso público á persoa que se designe no acordo de inicio de cada procedemento sancionador. Segundo.- Ordenar a publicación deste acordo no Boletín Oficial da Provincia. Á vista do informe emitido no Departamento de Mobilidade Sostible ditei a seguinte Primeiro.- Nomear como órgano instrutor dos procedementos sancionadores iniciados por infracción da Ordenanza municipal reguladora da instalación de terrazas en espazos de uso público á persoa que se designe no acordo de inicio de cada procedemento sancionador. Segundo.- Ordenar a publicación deste acordo no Boletín Oficial da Provincia. A Coruña, 15 de novembro de 2015 Por delegación da Xunta de Goberno Local, O concelleiro delegado de Mobilidade Sostible, Daniel Díaz Grandío